jkorsvik/nowiki_second_scrape_merged huggingface dataset:
Barnas dag

Barnas dag er i Norge små og store tilstelninger der en arrangerer leker og underholdning for barn. Arrangørene kan samtidig rette oppmerksomheten mot barns behov og samle inn penger til tiltak for barn. Slike temadager arrangeres gjerne med frivillig innsats og støtte fra lokalt  forenings- og næringsliv.
Betegnelsen Barnas dag kan også brukes om FNs internasjonale barnedag. Det er en FN-dag som blir markert på ulike datoer i flere land til minne om FNs konvensjon om barnets rettigheter som ble underskrevet 20. november 1989. I Norge markeres dagen første mandag i oktober
Også den norske grunnlovsdagen 17. mai feires som en «barnas dag» med barnetog og andre aktiviteter rettet mot barn. 


== Barnehjelpsdagen i Norge ==

Barnehjelpsdagen ble arrangert flere steder i Norge fra begynnelsen av 1900-tallet. Dagen ble gjerne markert omkring 7. juni med karnevalsopptog og korpsmusikk. Noen steder ble det også laget egne humoraviser i anledning dagen. Innsamlede midler kunne gå til barnehjem, feriekoloniopphold og andre tiltak for stedets barn og unge.Tilsvarende tilstelninger har siden ofte blitt kalt Barnas dag. De har blitt arrangert av sanitetsforeninger, idrettslag og andre lokale foreninger og initiativtakere, for eksempel som Barnas dag i Porsgrunn som begynte i 1946.

		
		


== Den internasjonale barnedagen ==
Allerede i 1953 oppfordret FN medlemslandene å begynne med en barnedag. Da barnerettighetserklæringen ble undertegnet 1989, ble 20. november FNs internasjonale barnedag. FN lar imidlertid landene selv velge datoer, og i Norge markeres dagen første mandag i oktober, mens for eksempel Международный день защиты детей i Russland feires 1. juni.
Det er i tillegg en rekke nasjonale merke- og kampdager da barns behov står i fokus. Dagene markeres på litt ulike måter og datoer.


== Annet ==
Barnedagen eller barnemesse (Innocentum festum martyris) var i eldre tid en kirkelig minnedag for barna i Betlehem som kong Herodes drepte ifølge Bibelen. Den ble feiret 28. desember og var merkedag på primstaven.


== Se også ==
«Barnehjelpsdag», skillingsvise
Barnedag, barnemesse (Innocentum festum martyris)
Internasjonal dag for uskyldige barn utsatt for angrep
Verdensdagen mot barnearbeid
Den internasjonale jentedagen


== Referanser ==


== Eksterne lenker ==
(en) Children's Day – kategori av bilder, video eller lyd på Commons 
FNs internasjonale barnedag, via FN-sambandet
Barnekonvensjonen, via FN-sambandet
Monolittisk kjerne

En monolittisk kjerne er en operativsystemarkitektur der hele operativsystemet arbeider i kjernens modus og er alene i supervisory mode i beskyttelsesring 0. Den monolittiske modellen skiller seg fra andre arkitekturer, som f.eks. mikrokjerne, med at den alene definerer et høynivå virtuelt grensesnitt over maskinvaren. Et sett med primitiver eller systemkall implmenterer alle operativsystemets tjenester, som prosess-styring, samtidighet og minnehåndtering. Utstyrsdrivere kan tilføyes kjernen i form av moduler.
Beelitz

Beelitz er en by i Landkreis Potsdam-Mittelmark i delstaten Brandenburg i Tyskland. Byen har omkring 12 000 innbyggere og er hovedsakelig kjent for flere store produsenter av asparges i området. Byen ligger ca 60 km sør for Berlin.
Landskapet ble skapt som en sandur i seneste istid. Byen nevnes i 997 med navnet Belizi for første gang i en urkunde, og var da et slavisk samfunn. Det er imidlertid ikke helt klart om denne kilden sikter til Beelitz eller til byen Belzig som ligger noen kilometer unna.
Den første aspargesåkeren ble anlagt i 1861.
I Beelitz ble det mot slutten av 1800-tallet bygd et moderne anlegg for pleie av tuberkuløse pasienter, Beelitzer Heilstätten. Anlegget var et av de største i sitt slag og hadde plass for flere tusen pasienter.
Etter andre verdenskrig, da sovjeterne okkuperte den østre del av Tyskland, ble anlegget til militærsykehus. I 1994, etter at de siste sovjetiske styrkene hadde forlatt Tyskland, ble det kjøpt av et privat selskap..


== Galleri ==

		


== Referanser ==


== Eksterne lenker ==
(de) Offisielt nettsted 
(en) Beelitz – kategori av bilder, video eller lyd på Commons
Eksekverbar fil

En eksekverbar fil eller et eksekverbart program (engelsk: executable) er et begrep som benyttes innenfor informasjonsteknologien om en fil som får en datamaskin til «å utføre indikerte oppgaver i henhold til de innkodede instruksjoner». Dette står i kontrast til en datafil, som må leses av et dataprogram for å være meningsfull. Disse instruksjonene er tradisjonelt skrevet i maskinkoden til en mikroprosessor.


== Referanser ==
Journaled File System

Journaled File System eller JFS er et 64-biter filsystem som er utviklet av IBM. Det er et journalførende filsystem, som betyr at endringer av filer blir lagret i en journal før de blir foretatt av filsystemet. Ved tilfeller som systemkrasj eller strømbrudd, er slike filsystemer lettere å gjenopprette og mindre sårbare for skader.
JFS ble lansert i februar 1990 i versjon 3,1 av UNIX-avarten AIX. Det finnes to generasjoner av filsystemet, som refereres til som henholdsvis JFS og JFS2. Andre generasjon av filsystemet ble etterhvert adoptert av operativsystemene OS/2, eComStation og Linux. Det siste er tilgjengelig som fri programvare under GNU General Public License.


== Referanser ==
Journalførende filsystem

Et journalførende filsystem er et filsystem som lagrer endringer av filer i en journal, før de blir foretatt av filsystemet. Ved tilfeller som systemkrasj eller strømbrudd, er slike filsystemer lettere å gjenopprette og mindre sårbare for skader.Det finnes ulike implementasjoner av slike systemer. Dersom et journalførende filsystem utelukkende holder rede på de lagrede metadata, vil det gi økt ytelse på bekostning av potensiell ødeleggelse av data. Et slikt filsystem kan også holde rede på både de lagrede data og deres metadata, på bekostning av ytelsen, og noen implementasjoner tillater at man kan velge mellom den ene eller andre journalføringen.


== Referanser ==
Schaumburg

Schaumburg er en by i Cook County i den nordøstlige delen av delstaten Illinois, USA. Byen er et nordvestlig forstad til Chicago og er del av Golden Corridor. Schaumburg befinner seg 45 km nordvest for Chicago Loop og 16 km nordvest for O'Hare internasjonale lufthavn. Under folketellingen i 2010, hadde byen et folketall på 74,227.


== Referanser ==


== Eksterne lenker ==
(en) Offisielt nettsted 
(en) Schaumburg, Illinois – kategori av bilder, video eller lyd på Commons
Elaphocerella

Elaphocerella er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
En middelsstor, avlang, matt, noe hårete oldenborre. Antennene er 10-leddete, de sju ytterste leddene danner en vifte. "Snuten" (clypeus) er avrundet trapesformet, hodet er kledt med korte, stive, oppstående hår. Pronotum og scutellum er svarte, dekkvingene lyst brunlige med svart bakkant. De fire innerste fotleddene på for- og mellomføttene er noe fortykkede med "puter" av filtaktige hår på undersiden. Klørne er to-delte.


== Utbredelse ==
Arten er kjent fra noen få eksemplarer fra Etiopia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider (Scarabaeidae) Latreille, 1806
Underfamilien oldenborrer, (Melolonthinae) Samouelle, 1819
Stammen Tanyproctini Erichson, 1847 eller Pachydemini
Slekten Elaphocerella Moser, 1919
Elaphocerella variabilis Moser, 1919


== Kilder ==
hannetons.fr - beskrivelse av slekten (på fransk)


== Eksterne lenker ==
(en) Elaphocerella i Global Biodiversity Information Facility 
Elaphocerella variabilis – detaljert informasjon på Wikispecies
Triodontonyx

Triodontonyx er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
En nokså liten (mindre enn 10 millimeter), bred, brunrød oldenborre. Forkroppen er tett kledt med lange, lyse hår. "Snuten" (clypeus) er avrundet med litt opphøyd rand. Antennene har ti ledd, de tre ytterste danner en vifte, viftebladene er litt lengre enn "skaftet" (det er bare kjent hanner av denne arten).


== Utbredelse ==
Arten er bare kjent fra en øy i Victoriasjøen i Tanzania.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider (Scarabaeidae) Latreille, 1806
Underfamilien oldenborrer, (Melolonthinae) Samouelle, 1819
Stammen Tanyproctini Erichson, 1847 eller Pachydemini
Slekten Triodontonyx Moser, 1921
Triodontonyx ukerewensis Moser, 1921


== Kilder ==
hannetons.fr - beskrivelse av slekten (på fransk)


== Eksterne lenker ==
(en) Triodontonyx i Global Biodiversity Information Facility 
Triodontonyx ukerewensis – detaljert informasjon på Wikispecies
Yannick Fonsat

Yannick Fonsat (født 16. juni 1988 i Paris) er en fransk sprinter, som spesialiserer seg på 400 meter. Han fikk bronse på 400 meter ved EM i friidrett 2012. 


== Karriere som junior ==
Fonsat ble fransk juniormester på 400 meter i 2006, og deltok ved junior-VM i friidrett 2006, der han ble slått ut i semifinalen. Han satte ny fransk juniorrekord tidlig i 2007, og deltok som 18-åring ved EM i friidrett innendørs 2007 i mars, der Frankrike kom på 4.-plass på 4 x 400 meter. Senere samme år ble han junioreuropamester da han vant 400 meter ved junior-EM i friidrett 2007 i Hengelo. Der satte han ny personlig rekord med tiden 46,34. Han deltok også på 4 x 400 meter, der Frankrike kom på 3.-plass. 
Han kom på 3.-plass på 400 meter og 2.-plass på 4 x 400 meter ved Middelhavslekene 2009. Ved U23-EM i friidrett 2009 i Kaunas i juli forbedret han sin personlige rekord til 45,68, og vant 400 meter, 0,1 sekund foran Nigel Levine. Her fikk det franske stafettlaget bronse på 4 x 400 meter. Ved lag-EM i friidrett 2009 deltok Frankrike i Super League, og her fikk Frankrike 5.-plass på 4 x 400 meter stafett, med Fonsat på laget. 
Han ble også tatt ut til VM i friidrett 2009 i Berlin, men stilte ikke til start fordi han ble frastjålet baggen sin. Han deltok imidlertid på 4 x 400 meter, der Frankrike endte på 7.-plass. 


== Karriere som senior ==
Ved det franske mesterskapet i 2010 kom han på 2.-plass, bak Leslie Djhone. Fonsat løp på 45,71, som var nær hans personlige rekord på 45,68. Han rev av en sene i ankelen i 2011, som gjorde at han mistet vintersesongen, men kom tilbake og vant det franske mesterskapet i slutten av juli, med tiden 46,00. 
Han vant 200 meter ved det franske mesterskapet innendørs 2012, med tiden 20,82, og han vant igjen 400 meter ved det franske mesterskapet utendørs i juli. Ved EM i friidrett 2012 fikk han bronse på 400 meter, bak Pavel Maslák og Marcell Deák-Nagy. På 4 x 400 meter kom Frankrike på 6.-plass i finalen. 
Fonsat deltok ved det første IAAF World Relays som ble arrangert, i 2014. Her kom Frankrike på 3.-plass på 4 x 200 meter, med ny europarekord på 1.20,66. Ved EM i friidrett 2014 ble han slått ut i semifinalen, der han hadde 22. beste tid med 46,83. Den 1. juli 2015 forbedret han sin personlige rekord på 100 meter til 10,38. 


== Referanser ==


== Eksterne lenker ==
(en) Yannick Fonsat – World Athletics 
(fr) Yannick Fonsat – Fédération française d athlétisme 
(en) Yannick Fonsat – Diamond League 
(en) Profil på European Athletics
(fr) Profil hos FFA - Det franske friidrettsforbundet
(en) Profil hos All-Athletics Arkivert 8. juli 2013 hos Wayback Machine.
Andri

Andri er et mannsnavn med mange forskjellige opprinnelser. Det er i dag mest utbredt på Island. Navnet er også kjent brukt som kvinnenavn, men sjeldnere.


== Etymologi ==
Mannsnavnet Andri har mange opprinnelser. Det er:

et nordisk mannsnavn dannet av norrøne andri, «snøsko».
en islandsk kortform av Andríður, som betyr «fiende».
en færøysk kortform av Andrias, den færøyske formen av Andreas, som har gresk opprinnelse og betyr «mann».
en færøysk variant av Eindri, den færøyske formen av Endre, som er dannet av norrøne einn, «en» og ríða, «ri», eller reiða, «svinge».
en færøysk form av norrøne Einráði, «egenrådig», eller sammensatt av einn, «en» og ráð, «råd».
en retoromansk variant av Andrin, den retoromanske formen av Henrik, som har nedertysk opprinnelse og betyr «hjemmets hersker».
en albansk form av Andreas.
en georgisk kortform (georgisk: ანდრი) av Andria, den georgiske formen av Andreas.


== Utbredelse ==
Andri er ikke kjent brukt i noen nordiske runeinnskrifter fra vikingtiden, så navnet var neppe utbredt på den tiden. Andri er kjent brukt som kvinnenavn i Norge fra 1685 og som mannsnavn fra 1772. 
Andri har vært et populært navn på Island fra 1980-årene.

Andri er i dag et vanlig navn på Island, men er lite utbredt i andre land. 
Tabellen nedenfor gir en detaljert oversikt over populariteten til mannsnavnet Andri  i noen av de landene hvor statistikk er tilgjengelig.
Andri er også kjent brukt som kvinnenavn, men svært sjeldent.
Tabellen nedenfor gir en detaljert oversikt over populariteten til kvinnenavnet Andri  i noen av de landene hvor statistikk er tilgjengelig.


== Kjente personer med navnet ==
Personene i listene er ordnet kronologisk etter fødselsår.


=== Menn ===
Guðmundur Andri Thorsson (født 1957), islandsk redaktør og forfatter
Andri Marteinsson (født 1965), islandsk fotballspiller
Andri Kirsima (født 1971), estisk arkitekt
Andri Snær Magnason (født 1973), islandsk forfatter
Jon Andri Willy-Kraxner (født 1973), sveitsisk fjellklatrer
Andri Sigþórsson (født 1977), islandsk fotballspiller
Andri Steinn Guðjónsson (født 1979), islandsk filmregissør
Andri Xhahu (født 1987), albansk TV- og radio-vert
Andri Ibo (født 1990), indonesisk fotballspiller
Andri Berenger (født 1991), srilankisk cricketspiller
Andri Aganits (født 1993), estisk volleyballspiller
Andri Tambunan, indonesisk fotograf
Andri Ragettli, sveitsisk slopestylekjører


=== Kvinner ===
Unn Andri Bjørnbakken (født 1960), norsk adjunkt
Andri Eleftheriou (født 1984), kypriotisk skytter
Andri Katharina Håvardstun Iversen, norsk fotballspiller


== Referanser ==


== Eksterne lenker ==
(en) Behind the Name: Andri
(en) Think Baby Names: Andri
Hesselberg Bygg AS

Hesselberg Bygg AS etablerte seg i Moss allerede på 1930-tallet. Bedriften har sitt utspring i A/S Sigurd Hesselberg som ble grunnlagt i 1897.
Bedriften har siden 1960-tallet vært en drivkraft i utviklingen av bruk av epoxy og andre herdeplastbaserte maling- og beleggsystemer under merkenavnet BARRIKADE.
Hesselberg Bygg AS har i dag laboratorium og produksjon på Jeløya i Moss, og har spesialisert seg på utvikling av industrigulv og andre spesialbelegg og coatingsystemer for industri, landbruk og offshore.
Hesselberg Bygg AS er en aktør i det nordiske markedet og eksporterer også til en rekke andre land. Bedriften har datterselskap i Sverige og Litauen.
Fra 2016 har virksomheten firmanavnet StoCretec Flooring AS og er heleid av det tyske konsernet Sto SE&Co KGaA.


== Referanser ==


== Eksterne lenker ==
http://bygg.hesselberg.no Arkivert 26. september 2016 hos Wayback Machine.
Johann Adam Birkenstock

Johann Adam Birkenstock (1687–1733) var en tysk fiolinist og barokk-komponist.


== Liv ==
Johann Adam Birkenstock fikk sin første musikalske utdanning av Ruggiero Fedeli (1655–1722).  Hertug Karl I av Hessen-Kassel oppdaget i 1706 Birkenstocks talent, og sendte ham på et års videreutdanning hos Jean-Baptiste Volumier (1670–1728), en fransk fiolinist ved det kongelige kapell i Dresden. Deretter fikk han fiolinundervisning av Carlo Fiorelli i Bayreuth og av François Duval i Paris, en av franskekongens «fjorten fioliner». 
I 1709 ble Birkenstock ansatt ved hoffkapellet i Kassel. I 1721 ble han orkesterets solofiolinist. De neste årene reiste han rundt i Tyskland, Frankrike og Nederland. Han fikk sine første verk publisert av forlaget Le Cène i Amsterdam 1722. Etter at hertugen av Kassel døde i 1730, ble han hoffkapellmester hos storhertugen av Sachsen-Weimar-Eisenach, men døde bare tre år senere.


== Verk ==
12 sonater for fioliner og generalbass op. 1
6 triosonater for 2 fioliner og generalbass (tapt)
Sinfonia for 2 fioliner, bratsj, 2 oboer, fagott, 2 jakthorn og generalbass


== Referanser ==


== Kilder ==
(de) Heinz Becker: «Birckenstock, Johann Adam.» I Neue Deutsche Biographie (NDB). Bind 2, Duncker & Humblot, Berlin 1955, ISBN 3-428-00183-4, s. 253 f. (digitalisering).


== Eksterne lenker ==
(en) Fritt tilgjengelige noter av Johann Adam Birkenstock i International Music Score Library Project
(de) Verk av og om Johann Adam Birkenstock i katalogen til det tyske nasjonalbiblioteket
Knut Swane

Knut Swane (født 7. mars 1951 i Risør) er en norsk maler, bosatt på Nygårdsjøen i Gildeskål kommune. Han er mest kjent for sin nyekspresjonistiske kunst fra åttitallet, med akrylbilder malt i enkel stil med sterke farger og med elementer fra amerikansk popkunst og graffiti. I Norge deltok han to ganger på Høstutstillingen (1974 og 1978).På åttitallet var nyekspresjonismen en toneangivende retning innenfor kunsten, og Swane er blitt beskrevet som den fremste blant nyekspresjonistene i Sverige. Han har bakgrunn fra Kunstakademiet i Stockholm (1977–1981), og etter endt utdanning bosatte han seg i Sverige. Kunsten hans ble svært godt mottatt av publikum, som elsket det naivistiske og enkle formspråket. Bildene solgte godt og verkene hans ble innkjøpt av blant annet Svensk Kulturråd, Museet for Moderna Konst i Stockholm samt Malmö museum. Han hadde også separatutstillinger i Stockholm, Amsterdam og New York.
I 1983 forlot han Stockholm og bosatte seg i New York. I denne perioden hadde han utstillinger i Oslo, Trondheim, Stockholm, Paris, Amsterdam og New York. Under dette toårige oppholdet, hadde han blant annet en separatutstilling i Eastman-Wahmendorf Gallery i New York. I 1985 flyttet han tilbake til Norge, og underviste noen år på Vestlandets Kunstakademi. Å komme tilbake til Norge beskrev han slik i 1989:

Jeg har absorbert så mye, har vært påvirket av så mange, og har malt som moten bestemmer. Men jeg tror ikke at jeg vil gjøre det mer. En merker at en kommer fra en liten filleby på Sørlandet, det preger en, en bærer hele tiden på småbykomplekset. Jeg har tenkt mye gjennom dette, og prøver å se maleriet, se kunsthistorien på en mer naturlig måte. Jeg var lærer på Vestlandets kunstakademi i et par år, og opplevde hvordan studentene tror at de lager originale greier. Men med litt oversikt ser man hvor oppslukt de er i idealene. De ser det ikke selv. Jeg kjenner meg igjen.

Senere flyttet Knut Swane til Oslo, og gjennom nittitallet hadde han jevnlige utstillinger i norske byer. De senere år har han vært engasjert i ulike kunstoppdrag, blant annet under Hilmarfestivalen i Steinkjer i 2012 der han deltok under sitt motto Alt kan males. Å dekorere hverdagsting med maling, har vært et av hans varemerker i mange år. Det var også tilfellet under et prosjekt i Risør i 2011, der oppdraget var å dekorere benkene på torget i Risør, og på et av Risørs bysymboler, «Risørflekken».I en artikkel i Bergens Tidende reflekteres det over kunsten, slik den artet seg på 1980-tallet. I Bergen kunstmuseum ble det i mars 2010 vist malerier fra denne tidsepoken, deriblant kunst av Knut Swane. Kunsthistoriker Hans-Jakob Brun uttalte følgende om åttitallskunsten:

Dette var også tiåret da foto- og videokunsten gjorde sitt inntok i Norge. Kunstnerne la bak seg den politiske kampen fra 1970-tallet. Det var tid for eksperimentering med uttrykk og materiale. Alt var tillatt. Noen kunstnere var populære på 1980-tallet, men er helt borte nå, sier han og stopper foran et stort lerret malt av Knut Swane. Han var superstjerne, men et blaff. Men dette var helt på høyden med det som skjedde i Europa på samme tid, forklarer eksperten.


== Noter ==


== Referanser ==
Farestveit

Farestveit er en gårdsplass i Modalen kommune. Farestveit består av 8 gårder, I tillegg er det hyttetomter og eneboliger. Det er rundt 15 innbyggere lokalisert på Farestveit. Bestemoren til den amerikanske artisten Joni Mitchell kom herfra.
Crossdressing

Crossdressing innebærer å kle og oppfører seg etter kjønnsuttrykk som tradisjonelt forbindes med et annet sosialt kjønn.Crossdressing er noe som gjøres uavhengig av ens egen kjønnsidentitet, men er oftest assosiert med paraplybegrepet transperson.
Crossdressing har vært vanlig i teaterhistorien, siden kvinner i noen historiske perioder, slik som deler av antikken og Storbritannia frem til 1660, var avskåret fra å stå på teaterscener. Et eksempel på en moderne opptreden der crossdressing er hovedattraksjonen er dragshow. Crossdressing har blitt mer akseptert over tid.


== Referanser ==


== Litteratur ==
Edmund Kerchever Chambers: The Elizabethan Stage. 4 Volumes, Oxford, Clarendon Press, 1923. (Engelsk)
F. E. Halliday: A Shakespeare Companion 1564–1964. Baltimore, Penguin, 1964. (Engelsk)Videre lesing

Anders, Charles. The Lazy Crossdresser, Greenery Press, 2002. ISBN 1-890159-37-9.
Helen Boyd. My Husband Betty, Thunder's Mouth Press, 2003
Chesser, Lucy. Parting with My Sex: Cross-dressing, Inversion and Sexuality in Australian Cultural Life, Sydney University Press, Sydney, 2008. ISBN 978-1-920898-31-1.
John Clute & Grant, John. The Encyclopedia of Fantasy, Orbit Books, 1997. ISBN 978-1-85723-368-1
Dekker, Rudolf M. and Van De Pol, Lotte C. The Tradition of Female Transvestism in Early Modern Europe, 1989, ISBN 0-312-17334-2.
Gravois, Valory. Cherry Single Arkivert 25. mai 2020 hos Wayback Machine., Alchemist/Light Publishing, 1997 (Available to read free, online), ISBN 0-9600650-5-9
Leigh, Lacey. Out & About: The Emancipated Crossdresser, Double Star Press, 2002. ISBN 0-9716680-0-0.
"Lynne". "A Cross-Dressing-Perspective"
Novic, Richard J. Alice in genderland: a crossdresser comes of age, iUniverse, 2005, ISBN 0-595-31562-3
Roscoe, Will, The Zuni Man-Woman, University of New Mexico Press, 1991. ISBN 0-8263-1253-5.
Rudd, Peggy J. Crossdressing with Dignity: The Case for Transcending Gender Lines, PM Publishers, Inc., 1999. ISBN 0-9626762-6-8.
Simon, Nick. "My exotic life as a traditional Polynesian 'third gender' cross-dresser" Daily Mail
Bjarki

Bjarki er et islandsk og færøysk mannsnavn.


== Etymologi ==
Bjarki har opprinnelse som en norrøn kjæleform av Biǫrn, «bjørn». Bjarki kan også være en maskulin form av Bjørk.
Bjarke er en nyere dansk form av navnet.


== Utbredelse ==
Bjarki er ikke kjent brukt i noen runeinnskrifter fra vikingtiden, så navnet var neppe vanlig på den tiden.Formen Bjarke er kjent brukt i Danmark fra 1800-tallet, og var i Danmark mest populær fra 1970-årene.
Bjarki har vært et populært navn på Island siden 1970-årene.

Bjarki er i dag et mye brukt navn på Island. Navnet er også vanlig på Færøyene.
Tabellen nedenfor gir en detaljert oversikt over populariteten til mannsnavnet Bjarki og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Bjarki Hrafnsson (født 1963), norsk kulturskolerektor
Bjarki Reyr (født 1975), islandsk fotograf
Viktor Bjarki Arnarsson (født 1983), islandsk fotballspiller
Ólafur Bjarki Ragnarsson (født 1988), islandsk håndballspiller
Egill Bjarki Jonsson, islandsk-kinesisk fotograf
Bjarki Hallgrimsson, islandsk-canadisk professor i industriell design og fagbokforfatter


== Annen bruk av navnet ==
Bodvar Bjarke, en legendarisk helteskikkelse som opptrer i Rolf Krakes saga


== Referanser ==


== Eksterne lenker ==
(en) Behind the Name: Bjarki
(en) Think Baby Names: Bjarki